ಚನ್ದ್ರ ಕವಚಮ್

ಅಸ್ಯ ಶ್ರೀ ಚನ್ದ್ರ ಕವಚಸ್ಯ | ಗೌತಮ ಋಷಿಃ | ಅನುಷ್ಟುಪ್ ಛನ್ದಃ | ಶ್ರೀ ಚನ್ದ್ರೋ ದೇವತಾ | ಚನ್ದ್ರ ಪ್ರೀತ್ಯರ್ಥೇ ಜಪೇ ವಿನಿಯೋಗಃ ||

ಧ್ಯಾನಂ

ಸಮಂ ಚತುರ್ಭುಜಂ ವನ್ದೇ ಕೇಯೂರ ಮಕುಟೋಜ್ವಲಮ್ |
ವಾಸುದೇವಸ್ಯ ನಯನಂ ಶಙ್ಕರಸ್ಯ ಚ ಭೂಷಣಮ್ ||

ಏವಂ ಧ್ಯಾತ್ವಾ ಜಪೇನ್ನಿತ್ಯಂ ಶಶಿನಃ ಕವಚಂ ಶುಭಮ್ ||

ಅಥ ಚನ್ದ್ರ ಕವಚಮ್

ಶಶೀ ಪಾತು ಶಿರೋದೇಶಂ ಭಾಲಂ ಪಾತು ಕಲಾನಿಧಿಃ |
ಚಕ್ಷುಷೀ ಚನ್ದ್ರಮಾಃ ಪಾತು ಶ್ರುತೀ ಪಾತು ನಿಶಾಪತಿಃ || ೧ ||

ಪ್ರಾಣಂ ಕ್ಷಪಕರಃ ಪಾತು ಮುಖಂ ಕುಮುದಬಾನ್ಧವಃ |
ಪಾತು ಕಣ್ಠಂ ಚ ಮೇ ಸೋಮಃ ಸ್ಕನ್ಧೇ ಜೈವಾತೃಕಸ್ತಥಾ || ೨ ||

ಕರೌ ಸುಧಾಕರಃ ಪಾತು ವಕ್ಷಃ ಪಾತು ನಿಶಾಕರಃ |
ಹೃದಯಂ ಪಾತು ಮೇ ಚನ್ದ್ರೋ ನಾಭಿಂ ಶಙ್ಕರಭೂಷಣಃ || ೩ ||

ಮಧ್ಯಂ ಪಾತು ಸುರಶ್ರೇಷ್ಠಃ ಕಟಿಂ ಪಾತು ಸುಧಾಕರಃ |
ಊರೂ ತಾರಾಪತಿಃ ಪಾತು ಮೃಗಾಙ್ಕೋ ಜಾನುನೀ ಸದಾ || ೪ ||

ಅಬ್ಧಿಜಃ ಪಾತು ಮೇ ಜಙ್ಘೇ ಪಾತು ಪಾದೌ ವಿಧುಃ ಸದಾ |
ಸರ್ವಾಣ್ಯನ್ಯಾನಿ ಚಾಙ್ಗಾನಿ ಪಾತು ಚನ್ದ್ರೋಖಿಲಂ ವಪುಃ || ೫ ||

ಫಲಶ್ರುತಿಃ
ಏತದ್ಧಿ ಕವಚಂ ದಿವ್ಯಂ ಭುಕ್ತಿ ಮುಕ್ತಿ ಪ್ರದಾಯಕಮ್ |
ಯಃ ಪಠೇಚ್ಛೃಣುಯಾದ್ವಾಪಿ ಸರ್ವತ್ರ ವಿಜಯೀ ಭವೇತ್ || ೬ ||

|| ಇತಿ ಶ್ರೀಚನ್ದ್ರ ಕವಚಂ ಸಮ್ಪೂರ್ಣಮ್ ||

Web Url: http://www.vignanam.org/veda/chandra-kavacham-shuddhakannada.html